 Na CHARLES WASONGA DRAMA ilishuhudiwa bungeni Jumatano baada ya Mbunge Maalum David Sankok kulalamikia kupotea kwa mikongojo yake. Akiongea kabla ya kuanza kwa mjadala kuhusu Mswada wa Marekebisho ya Sheria za Vyama vya Kisiasa, Bw Sankok alimwambia Naibu Spika Moses Cheboi kwamba mikongojo yake ilipotea dakika chache baada ya kuwasili kwake bungeni. “Mheshimiwa Spika, miguu yangu ‘mikongojo’ imechukuliwa hapa kando ya kiti changu. Nashuku kwamba aliyeichukua ni Babu Owino,” Bw Sankok akasema. “Hon Babu Owino, ikiwa ni wewe umechukua mikongojo ya Bw Sankok, tafadhali umrejeshee, haraka. Kisha uombe msamaha kwa kumhangaisha mwenzako bila sababu,” akasema Bw Cheboi. Aidha, naibu huyo wa spika aliwaamuru walinzi wa bunge walimsaidie Bw Sankok kupata mikongojo yake. Baadaye Bw Owino ambaye ni Mbunge wa Embakasi Mashariki alikubali kwamba ni yeye alikuwa ametwaa mikongojo hiyo kwa sababu “haikuwa imewekwa kwa njia isiyofaa.” “Mheshimiwa spika ni miye niliyechukua mikongojo hiyo kwa sababu nilihisi ilikuwa hatari kwa usalama wetu. Iliwekwa vibaya. Nilidhani kuwa Sonkok hakuwa anahitaji mikongojo hiyo tena,” akasema Mbunge huyo wa ODM. “Hata hivyo, naomba msamaha kwa kusababishia usumbufu rafiki yangu Bw Sankok,” akasema. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  